als_Latn bos_Latn ron_Latn
Linda Rama: Ja e verteta e pallatit dhe 100 mln qe akuzohem nga PD
Nje personazh i panjohur per opinionin publik deri ne vitin 2010, sot eshte vendosur ne qender te lojes politike dhe akuzave te konfliktit te interesit te liderit te opozites, ne funksionin e bashkeshortes se njeriut qe pretendon se do te jete kryeministri i ardhshem i Shqiperise.
Emri i Linda Rama, ne javet e fundit eshte perfolur shume per konflikte interesi, qindra miliona leke te pajustifikuara, akuza te ardhura ne fillim nga familja e kryeministrit e me pas te shnderruara ne nje liste prej shtate pyetjesh te formuluara nga Partia Demokratike.
Pikerisht, per t’iu pergjigjur ketyre pyetjeve dhe shume te tjera te ngritura gjate ketyre diteve, zonja Linda Rama pranoi te rrefehej ne nje interviste ekskluzive ne “Top-Story”, perballe Sokol Balles.
Sokol Balla, “Top-Story” – Zonja Rama, faleminderit per pranimin e kesaj ftese, qe per ju nuk duhet te kete qene e lehte te pergjigjeshit pozitivisht. Pikerisht, po e nis me pyetjen e pare, perse e pranuat kete ftese?
Linda Rama, bashkeshortja e Edi Rames – Arsyeja lidhet me nevojen per te komunikuar direkt me publikun, pasi ne dy jave eshte bombarduar me informacion dhe akuza te drejtuara ndaj meje dhe familjes sime. Per te qene e sinqerte, fillimisht prita qe nje media apo aktor tjeter te hetonte pertej deklaratave publike vertetesine e akuzave, gje qe ne fakt nuk ndodhi. Prita qe keta ta bente edhe Instituti i Deklarimit te Pasurive, por as kjo nuk ndodhi. Per kete arste, pashe te udhes qe te jepja personalisht shpjegimet e pershtatshme.
Sokol Balla – Kur ju intevistuam ne momentin kur lidhet martese me zotin Rama, deklaruat se do te qendronit e terhequr nga intervistat, por duket e veshtire t’i rezistosh ketij betimi perballe pushtetit te partnerit tuaj.
Linda Rama – E para, Edi sot nuk ka pushtet. Une, per vete natyren time, gjithmone kam preferuar qe te jem ne distance te caktuar dhe te merrem me punet e mia. Une e kam shume te lehte te rezistoj dhe kete e bej cdo dite shume lehte, por ne 2-3 raste ka qene shume e veshtire te refuzoja dhe keshtu shpjegohen daljet e mia ne media.
Sokol Balla – Ndryshe nga sa pretendoni, ketu nuk jam dakord, bashkeshorti juaj eshte nje prej njerezve me me pushtet ne keto vite, perfshi 11 vitet e drejtimit te Bashkise se Tiranes. Si u ndiete pikerisht ne momentin kur u humb lufta per nje mandat te katert si kryebashkiak?
Linda Rama – Mendoj se u ndieva si cdo njeri qe ndoqi ate histori, ate vjedhje publike, por duke qene prane Edit, u ndieva edhe me ndryshe, edhe me prane asaj ngjarje. Besoj se Edi i ka kushtuar shume rendesi ketij momenti tek libri i tij “Kurban”.
Sokol Balla – Si e perjetuat 21 janarin dhe 28 janarin?
Linda Rama – Secili prej ketyre momenteve ishte shume i veshtire. Jane keto momente te renda dhe percaktuese ne jeten e nje politikani dhe si bashkeshorte, me duhet te jem prane e t’i perjetoj pak me ndryshe nga sa i perjeton pjesa tjeter e popullsise.
Sokol Balla – Si u ndiete ndaj akuzave te para direkte ndaj jush?
Linda Rama – Jam ndiere sikur po ecja ne rruge dhe sikur papritur dikush me doli perpara dhe me beri nje agresion verbal. Nuk me kishte ndodhur asnjehere me pare.
Sokol Balla – Kur ishit ate dite kur u be kjo akuze?
Linda Rama – Ate dite ka qene e diele. Une isha duke ndjekur ne faqet online konferencen e Edit ne “Twitter”. Per hir te se vertetes, kam qene pjese e njerezve skeptike te perdorimit te “Twitter”-it nga Edi, pasi mendoja qe kjo do te ishte e parakoshme, por me gjithe spekticizmin qe e rrethonte Edin per kete komunikim, nuk i mori parasysh skeptiket dhe filloi ta zhvillonte ate mjet komunikimi gradualisht. Duke iu rikthyer pyetjes, ne ate moment pashe akuzat dhe per here te pare u hutova, e me pas fillova te befasohem gradualisht me ate qe thuhej, sepse e kuptova qe ishin sigurisht te paverteta dhe u ndieva e dhunuar nga te pavertetat qe dilnin dhe qe reflektoheshin ne faqen online. Sigurisht, me pas prita te kuptova deri ku shtrihej thellesia e ketyre akuzave.
Sokol Balla – Megjithate, nje nder argumentet e perdorur per t’iu sulmuar eshte shnderruar edhe koha e marre per te kthyer pergjigje. Perse kaloi kjo kohe e gjate deri ne nje reagim tuajin zyrtar?
Linda Rama – Une nuk e di se cfare mase keni ju per kohen, por sic e thashe, fillimisht kerkova vete une qe te kuptoja se cili ishte thelbi i atyre qe thuheshin, gjithmone duke menduar se ose po i kuptoja gabim ose qe media nuk po i transmetonte ne menyren e duhur. Kur akuzat u bene fare te qarta, sic ju thashe edhe me pare, prita qe dikush tjeter te merrte persiper te shkonte me pertej asaj qe thuhej nga palet. Vendosa te dal vete publikisht tani, pasi mora kohen e nevojshme per te absorbuar kete lume akuzash dhe pasi prita reagimet qe nuk erdhen.
Sokol Balla – Ju ose sulmi ndaj jush ka krijuar nje precedent te ri ne politiken shqiptare. Qe nga koha e kabinetit Meksi, jane abuzuar familjaret e kryeministrave e ministrave te ndryshem, por kjo eshte hera e pare qe perflitet familjari i nje pretendenti per kryeminister. Perse ndodh kjo ne gjykimin tuaj?
Linda Rama – Hera e pare? Kjo nuk eshte aspak e vertete. Edi eshte kryetar i opozites nga 2005-sa, une jam gruaja e tij nga fundi i 2010-s dhe gjate te gjithe kohes qe Edi ka qene ne kete detyre, te gjithe shqiptaret e dine qe nuk ka mbetur njeri nder te gjallet dhe te vdekurit e familjes Rama pa u goditur. Gjysherit e Edit jane goditur. Nuk ka munguar perbaltja kunder te ndjerit dhe shume te respektuarit Kristaq Rama. Nuk ka munguar ndaj nenes Anetes, as ndaj mamase se djalit te Edit. As ndaj kusherinjve, qofshin te vertete e te sajuar dhe nga ana tjeter, une mendoj se nuk eshte vetem familja Rama qe eshte ballafaquar ne opozite me shpifjen. Jane edhe shume opozitare te tjere, kolege te Edit, qe jane perfolur ne te njejten menyre nga kundershtaret politike, pa pasur asnje lloj lidhje me luften politike. Personalisht e gjykoj kete fenomen teper te demshem per shoqerine shqiptare, qe eshte lufta me cdo cmim e mjet ndaj kundershtarit politik.
Sokol Balla – Ne rrjetet sociale, ju kane sulmuar juve personalisht posacerisht kryeministri Berisha, kryetarja e Kuvendit, Topalli, ministrja e Integrimit Bregu dhe te tjere. A eshte nje kosto kjo qe e kishit parashikuar kur u lidhet me Ramen?
Linda Rama – Nuk eshte e rendesishme si ndihem une, kjo ka rendesi personale, por jo ndonje rendesi te vecante. Une mendoj si si ndihen njerezit kur shohin keto deklarata dhe mendoj se eshte detyre e drejtuesve publike, qe te shprehen ne menyre te permbajtur dhe me nje etike te pershtatshme per postin e tyre. Te gjithe shqiptaret investojne cdo dite per t’i dhene kulture femijeve, por kush jane perdoruesit e rrjeteve sociale? Rinia dhe nese drejtuesit e larte publike shprehen ne mentyre agresive dhe ofenduese, ky eshte nje element qe demton, ne opinionin tim, ne edukimin e te rinjve.
Sokol Balla – A po ju ben kjo fushate akuzash ndaj jush te paguani nje kosto personale per karrieren e bashkeshortit tuaj politikan?
Linda Rama – Njeriu ka dy kosto personale, e para per te gjithe veprimet dhe te gjitha ato qe thote vete, nderkohe qe ka edhe nje kosto qe i imponohet arbitrarisht nga te tjeret. Une mendoj se ne rastin konkret, po flasim per kete rastin e dyte, per nje kosto personale qe tentohet te imponohet nga te tjeret pasi une jam gruaja e Edi Rames dhe behet qe njerezit te mos merren me ate qe i shqeteson cdo dite dhe jo vetem njerezit, por qe edhe politikanet te mos merren me detyrat e tyre dhe ato qe njerezit e thjeshte shqeteson cdo dite.
Sokol Balla – Megjithate, akuzat e ardhura ndaj jush jane formuluar ne shtate pyetje zyrtare konkrete. Pyetja e para, sa projekte keni ndare ju me zotin Bajraba. 2. Cili eshte historiku i vertete i pallatit 5-katesh dhe nje kati nentoke. 3. A keni qene ne konflikt interesi ne ndertimin e ketij pallati, ne nje truall midis sheshpushimeve te pallateve, ku ndalohet me ligj cdo lloj ndertimi. 4. A ndiheni pergjegjes se per interesa familjare keni shkelur ligjin? 5. Si eshte paguar firma e ndertimit apo jane shperblyer me leje ndertimi? 6. Perse nuk eshte deklaruar as sot origjina e 100 mln lekeve kredi pa interes, perse nuk deklarohet marresi ose dhenesi i ketyre lekeve? 7. A jane deklaruar ne organet tatimore keto 100 milione hua dhe a jane paguar taksat qe i korrespondojne shtetit. Pra, po e nisim nga pyetja e pare, sa projekte ka ndare zonja Basha me Kosta Bajraben gjate viteve te bashkepunimit te ngushte te tyre?
Linda Rama – Me lejoni te bej nje parashtrim te shkurter para se te pergjigjem. Une jam akuzuar, jo nga PD fillimisht, me ceshtje qe jane lehtesisht te verifikueshme dhe te identifikueshme per cdo njeri qe do ta kishte marre persiper dicka te tille. Fatkeqesisht, kjo nuk ndodhi, por dua te falenderoj ato media qe shkuan pertej ketij ping-pongu dhe zbuluan pjeserisht dicka qe ndodhte lidhur me kete rast. Nderkohe, dua te falenderoj posacerisht prinderit e mi, xhaxhain tim, te cilet kokeulur dhe me bindjen e tyre kane investuar per ate shtepi dhe ju desh ne nje moment te caktuar te terhiqeshin ne nje vorbull agresioni te paprecedent, duke pare se si njollosej ne media investimi i bere prej tyre me djersen e ballit. Dua te falenderoj posacerisht xhaxhain dhe vellain, sepse mua me bene qe te mos ndihem teresisht keq teksa shihja qe xhaxhai, i cili ndonese pensionist nuk e ka nderprere punen, per shkak te telefonates se nje fqinji i duhet te lere pune dhe te shkoje ne shtepi, pasi tek dera kishte njerez qe nuk ishin dashamires. Vellai, pas dhjete vitesh ne emigracion, u kthye me deshiren per te investuar te gjithe kursimet e veta ne ate shtepi ne token e te pareve tane. Nderkohe, shikoja edhe nenen time, e cila eshte prej kohesh e semure, e shikoja ashtu te trishtuar dhe nderkohe perpiqesha qe ta qetesoja e shikoja babain qe vuante nderkohe qe te gjithe familjet e vjetra tiranase dhe qytetaret e vjeter e njohin si nje njeri te urte dhe te virtytshem.
Sokol Balla – Duke iu mirekuptuar ne kete paranteze, le te kthejme disa pergjigje. Sa projekte keni ndare me zotin Bajraba?
Linda Rama – E kuptoni se cfare ndodh, merren emra, merren fjale, merren ngjarje qe kokolepsen me njera-tjetren, fillojne krijohen fjali, perfitime dhe bashkepunime e kjo behet thjesht per te terhequr njerezit ne nje rruge gjykimi qe eshte e coroditur dhe e imponuar per te shkuar ne nje drejtim qe ketyre njerezve u intereson.
Sokol Balla – Mbi bashkepunimin me Bajraben?
Linda Rama – Une nuk kam bashkepunuar me Kosta Bajraben ne asnje projekt institucional. Jam perpjekur shume te kujtoj se kur mund te kem pasur bashkepunim me te, pervecse kujtoj qe ka qene nje bashkepunim ne pergatitjen e raportit te zhvillimit njerezor ne 2002-n, kur Bajraba mori pjese se bashku me shume eksperte te tjere ne pergatitjen e atij raporti. Disa prej atyre eksperteve jane ne funksione drejtuese ne ekzekutivin e sotem, ndaj eshte njesoj sikur opozita sot te me akuzoje perse kam punuar me figura te mazhorances. Zotin Bajraba e njoh si nje ekspert te ceshtjeve sociale dhe nje njeri te angazhuar ne mesimdhenie, por kjo nuk do te thote qe nje njeri qe ka bashkepunuar me te, te shihet sot si nje njeri qe duhet sulmuar nga qeveria apo institucionet e tjera.
Sokol Balla – Cila ishte natyra e zyres ne te cilen punonit gjate gjithe ketyre viteve?
Linda Rama – Punoja ne nje organizate joqeveritare dhe jap ekspertiza per institucione te ndryshme nderkombetare. Organizata ku punoj ka marre 0 leke nga fondet publike. Organizata ne te cilen une punoj, qe ne fillim ka vendosur qe te mos financohet nga fondet publike per te garantuar pavaresine. Mendoj qe ky vendim eshte ruajtur me fanatizem dhe eshte arsyeja pse ne jemi pare si nje organizate qe jep sherbime me cilesi.
Sokol Balla – Kur marredhenia juaj me Edi Ramen u kthye nga njohje shoqerore ne dicka tjeter?
Linda Rama – Une Edi Ramen e kam njohur kur nisi te ndryshonte Tiranen dhe shkas per kete eshte bere nje mbledhje qe behej per hartimin e raportit te sherbimit njerezor ne 2002, ku ai ishte pjese e grupit kryesor sepse ishte me ide te avancuara ne procesin e decentralizimit. Marredhenia ka ndryshuar shume vite me vone, pas nje marredhenie normale shoqerore prej disa vitesh.
Sokol Balla – Cili eshte historiku i pallatit 5-katesh ndertuar ne lulishten e pallateve, te firmosur nga Edi Rama, kur ishte ne krye te bashkise, e qe sot eshte ne qender te akuzave te PD-se.
Linda Rama – Kjo eshte nje shtepi banimi per dy familje, 3 kate, nje papafingo dhe nje bodrum. Sa i perket historikut, eshte ndertuar ne nje truall qe i perket familjes Basha. Babai im eshte lindur ne nje shtepi qe eshte ndertuar qe ne vitin 1930 ne ate trual. Ne vitin 1995 kjo toke iu kthye trashegimtareve dhe u ndertua nje mur, ka qene e rrethuar gjithe kohes, qe tregon se asnjehere ajo fushe nuk eshte perdorur per shesh mes pallateve. Ky eshte realiteti deri ne momentin qe ne vitin 2004, xhaxhai dhe vellai im nisen proceduren per te marre nje leje ndertimi per te rindertuar nje shtepi qe kishte qene ne themel te trashegimise sone. Te gjitha hallat e mia kane marre vendimin qe kete truall t’ia trashegojne xhaxhait dhe babait tim. Nga ky ndertim kane perfituar dy familje, familja e xhaxhait tim dhe ajo e vellait tim qe e trashegoi nga babai im. Kjo nuk eshte nje banese e bere per arsye shitje dhe fitimi. Kjo eshte nje banese e bere per te jetuar ata qe e kane ndertuar.
Sokol Balla – Keni patur kontakte me Ramen ne 2005-2006 kur eshte marra leja per kete ndertese?
Linda Rama – Une nuk kam patur asnje kontakt te ketij lloji dhe nuk i kam kerkuar asnje favor Edi Rames per kete leje ndertimi dhe eshte aq e vertete kjo, sa ne momentin kur ishin mbaruar letrat, nje pjese e familjareve te mi gjithmone thonin, se nese ‘nuk na e jep ai i gjati ne kemi ata tanet ne KRRT’, sepse ishte institucion i perbere nga anetare te qeverise qendrore te djathte, sic ishin edhe disa nga anetaret e fisit tim. Eshte e paprecedente qe tek dera e shtepise te vijne nje grup njerezish qe nuk kane asnje lidhje me lagjen dhe te ushtrojne ate presion. Xhaxhai im dhe vellai im jane ne punen e tyre dhe nuk i kane hyre ne hak askujt. Une falenderoj fqinjet qe reaguan per ate forme agresioni.
Sokol Balla – A keni qene ju ne konflikt interesi ne rastin e leshimit te dy lejeve te ndertimit?
Linda Rama – Tiranesit mes shume cilesive kane 3 kryesore, 1 merren vetem me punet e tyre, dhe po te shikosh Tiranen e vjeter nuk ka sherre 2, tiranesit e respektojne ligjin edhe shtetin dhe shpesh kjo u merret si dobesi dhe frike dhe 3 mes vetes se tyre gjerat i zgjidhin me tolerance. Une do te thoja qe duke ditur keto 3 cilesi te tiranasve vellai dhe xhaxhai im kane ndjekur te gjitha procedurat ligjore per te marre lejen e ndertimit. S’ka konflikt interesi.
Sokol Balla – Cfare duhet te mendoje njeriu i thjeshte kur sheh foton e nderteses se ndertuar pas vitit 2006 dhe te firmosur nga bashkeshorti juaj?
Linda Rama – Ai nuk eshte pallat. Eshte nje banese me 3 kate, ku dy trashegimtaret e saj kane vendosur qe te jetojne bashke me familjet e tyre. Duhet te kujtojme se leja eshte kerkuar ne 2004 dhe eshte marre ne 2006. Nje person qe e shikon ate duhet te sjelle proverbin, qe kur i ndodh dicka fqinjit, prite tek dera jote.
Sokol Balla – Pyetja e radhes e PD eshte: A ndjeheni pergjegjes qe per interesa familjare keni shkelur ligjin me ndertesen ku investitore eshte nje pensionist dhe nje i vetepunesuar?
Linda Rama – Investitoret jane xhaxhai im dhe vellai im. I bej nje pyetje kryeministrit qe i ka dhene edhe nje fature prej 2 milion euro kesaj shtepie, me cfare parash i ndertuan dhjetera mijera shtepi 2-3 kateshe shqiptaret anembane Shqiperise, ato shtepi qe kryeministri shprehet krenar a thua i ka ndertuar vete? Une nuk pres qe kryeministri te marre persiper te beje ekonomistin, por pres qe kryeministri te qendroje ne misionin e tij kushtetues.
Sokol Balla – I vetmi person me te ardhura qe diferencon ne ndertimin e saj je ti. Sa lek ke hedhur ti?
Linda Rama – Zero leke.
Sokol Balla – Pyetja e 5: Si eshte paguar firma e ndertimit? Me para apo me leje ndertimi apo me kontrata te tjera te favorshme nga bashkia?
Linda Rama – Futen ne kete vorbull agresioni edhe ish-pronaret, firmat e ndertimit e me radhe. Une kembengul qe kryeministri duhet te qendroje misionit dhe detyrimit kushtetues per te mbrojtur cdo qytetar te Republikes se Shqiperise, ku perfshihen edhe sipermarresit.
Sokol Balla – Ju nuk keni dijeni qe kjo firme mund te kete konflikt interesi me bashkeshortin tuaj?
Linda Rama – Absolutisht qe jo.
Sokol Balla – Ndalemi tek nje tjeter teme, kredia 100 milioneshe. Pyetja e formuluar eshte se pse nuk eshte deklaruar as sot origjina e 100 mln lekeve kredi qe Linda ka dhene apo marre, pse nuk deklarohet ne ILDKP?
Linda Rama – Une do doja te formuloja akuzen qe me eshte bere ate dite. Eshte thene shprehimisht qe Linda Basha ka marre nje hua pa interes 100 mln leke nga persona anonime me thase, a thua une isha personi…; kjo eshte akuza. Une doja ta them qarte dhe prere qe une ne jeten time nuk kam marre asnjehere asnje para borxh, nuk kam marre asnje hua. Une ne deklaraten time te pasurise ne 2010 kam shprehur qarte se kam lene hua pa interes 70 mije euro dhe keto para ja kam dhene motres time dhe ne tiranesit dhe te tjere ne gjithe Shqiperine, kur japim hua diku, e japim pa interes. Nuk eshte e vertete qe personi eshte anonim, personi ka emer mbiemer te deklaruar ne deklaraten time te pasurise, por eshte konfidenciale, per te mos cenuar privatesine e personit qe nuk eshte publik. Nuk jane 100 milion leke, jane 70 mije euro, qe te kthyera ne leke jane 10 milione leke te reja. Ne ILDKP kam vene ne dispozicion edhe burimin e te ardhurave te mia. Motra nuk ma ka kthyer ende borxhin dhe ne momentin qe do ma ktheje do te jete tek deklaratat e mia te pasurise.
Sokol Balla – Sa te pasur jeni?
Linda Rama – Une jam profesioniste qe kam 25 vjet ne karriere dhe jam e edukuar dhe mesuar te punoj pa orar dhe te sakrifikoj si shume shqiptare te tjere qe kane permiresuar ndjeshem jetesen e tyre. Ata qe me njohin mua e kane kuptuar dhe e dine se me jeten modeste qe benim ne, pa shume argetime, ne kishim krijuar nje mireqenie te caktuar. Une jam nje njeri qe kam 25 vjet qe punoj ne menyre intensive dhe jam perpjekur te permiresoj mireqenien time dhe familjes time dhe e vazhdoj kete pune. Te ardhurat e mia jane 6.5 milion leke ne vit dhe ne keto nivele vazhdojne. Keto jane te ardhurat e mia personale mesatare vjetore. Ne jemi te dy ne pune dhe e dyta Edi, pas librit ka edhe te ardhura shtese qe jane marre nga libri i tij.
Sokol Balla – A jane deklaruar ne organet tatimore dhe a jane paguar taksat per 100 mln e kredise pa interes?
Linda Rama – Keto jane pjese e kursimeve te mia dhe kjo eshte nje pergjigje fare e qarte, jane paguar.
Sokol Balla – Nje pjese e publikut ka dilema mbi aktivitetin tuaj privat…
Linda Rama – Une nuk besoj se opinioni publik e ka te veshtire te kuptoje te gjithe kete rremuje te lajmesh te ketyre dy javeve. Une jam ketu per ate pjese te opinionit publik qe e sheh me skepticizem. Per njerezit qe mua me njohin nuk ka nevoje qe une te dal.
Sokol Balla – Krijohet nje ide se raporti juaj me zotin Rama eshte jo vetem emocional dhe shpirteror, por edhe marredhenie kontratuale biznesi?
Linda Rama – Jane sulme, shpifej dhe gjithe kjo vetem per shkak se Edi kerkon te behet kryeminister, kerkon mandatin dhe behet gjithcka qe Edi te mos e marre kete mandat, mos beje ate qe ai ka pasion, qe eshte ndryshimi dhe kjo eshte arsyeja qe leshohen te gjithe keto akuza ne menyre qe njerezit te coroditen e te thone qe ne kete vend te gjithe jane njelloj e te mos kene fuqi per te sjelle ndryshimin qe shoqeria ka nevoje.
Sokol Balla – Duket sikur e keni parandjere kete sepse pas marteses jeni dorehequr nga Sorosi dhe jeni akuzuar nga vajza e kryeministrit? Pse i ndermoret keto veprime?
Linda Rama – Une kam dhene doreheqjen nga kryetare e bordit te Sorosit per te cliruar vendimmarjen e fondacionit nga kompleksi i afrimit tim me nje njeri te politikes. Ata insistuan qe une te mos dorehiqesha, por doreheqja ime ishte e parevokueshme. Sa per mesimdhenien, ne ishim dakordesuar qe une te beja nje tekst per lenden qe jepja dhe qe une praktikisht nuk mora pjese ne mesimdhenie. Une jam duke e bere ate tekst dhe kjo eshte arsyeja qe une jam e obliguar tek ajo dhe jo ne auditor.
Sokol Balla – Nga akuzat qe iu behen nga PD, te cilet reaguan pas akuzave qe iu ben nga PS. Si mendoni qe ndjehen femijet e kryeministrit, djali dhe vajza qe po sulmohen nga ato qe kane deklaruar?
Linda Rama – Une jam ketu per te folur se si ndjehem une, te verteten time para publikut.
Sokol Balla – Ju e thate qe ky lloj sulmi duhet te perfundoje, po akuzat e PS si i gjykoni?
Linda Rama – Nuk mund te kete nje pergjigje te rrumbullakosur sepse une mendoj qe te akuzosh familjaret e kundershtarit politik ky eshte primitivizem. Por nese publiku apo rrethanat kerkojne qe njerezit e lidhur me pushtetin apo kane pushtet, atehere mendoj qe ky eshte detyrim dhe nuk eshte nevoja qe ne te bejme ndonje shpikje ketu, mjafton te shohim shembuj nga europa ku duam te shkojme.
Sokol Balla – Burri juaj ka mbajtur post publik qe ne 1998. Degjuam nga te tjere se kishte vetem 3 mije euro. Te gjithe ne menduam qe deklarata kishte doza te forta komike. Si eshte e verteta?
Linda Rama – Kjo pjesa e 3 mije euro eshte pjese e te gjithe sulmit prej disa vitesh qe behet ndaj Edit dhe Edi e ka dhene vete pergjigjen ku thote qe eshte spekuluar. Edi nuk eshte i pasur, por ka te ardhura. Edi Rama nuk ka qene asnjehere i pastrehe. Ai ka nje apartement qe e ka qe prej viteve 80. Shtepia jone e re po ndertohet ne periferi te Tiranes, ne nje nga fshatrat qe gjendet ne zonen e Dajtit, 1 kateshe, me 1 mjedis ndenje dhe 3 dhoma gjumi, oborr te brendshem dhe bodrum. E kemi bere me mundesi per t’u vizituar nga miq sepse shtepia ku jetojme e ben te pamundur kete. Shtepia po ndertohet me kursimet tona te perbashketa, te miat dhe te Edit.
Sokol Balla – Kostoja?
Linda Rama – Shtepia do ndertohet gradualisht. Eshte nje shtepi qe te jep mundesine qe te mos shpenzosh shume. Eshte bere me beton me ngjyre dhe nuk do kete nevoje per lyerje, sovatim dhe as per mirembajtje. Me mbarimin e shtepise do te jene te gjitha te deklaruara dhe arredimi do te behet pjese-pjese.
Sokol Balla – Sa i pasur eshte Edi Rama?
Linda Rama – Edi Rama nuk ka zgjedhur te jete i pasur dhe per kete duhet ta besojne te gjithe njerezit kur ai thote se une nuk jam ketu per te fituar. Ne jemi nje familje normale qe mendoj se i perkasim shtreses se mesme.
Sokol Balla – Kjo e majta borgjeze…
Linda Rama – Po iu jap nje shembull, presidenti Bill Clinton qe kishte me shume zemer dhe ishte shume i ndjeshem ndaj njerezve ne nevoje, por vete nuk kishte nevoje. As Robin Hudi vete nuk ishte i varfer sa njerezit qe mori ne mbrojtje.
Sokol Balla – Femijet sa imun do te jene nga pushteti i prinderve te tyre?
Linda Rama – Une mendoj qe ata do te arrijne me formimin qe kane qe te krijojne identitetin e tyre pertej arrritjeve te prinderve te tyre.
Sokol Balla – Edi Rama kryeminsiter, Linda me se do merrej?
Linda Rama – Me punen time profesionale, detyren e gruas dhe detyren e nenes.
Sokol Balla – Sa besim duhet te kene shqiptaret qe neser nuk do shohin nje “déjà vu” me ju?
Linda Rama – Nje pjese e madhe e shqiptareve e kane kuptuar kete gje.
Sokol Balla – Ju patet premtuar qe nuk do te dilnit ne intervista publike, por ja ku jeni. Sa e sigurt jeni qe nuk do kete here te trete?
Linda Rama – Sot ketu jam terhequr nga nje vorbull akuzash qe me detyruan qe une te behem pjese, jo per fajin dhe shkakun tim. Une nuk kam protagonizmin qe te ze ekranet, por nese do te jete e nevojshme per publikun per sqarime, sigurisht qe do te jem serish ne televizion.
Sokol Balla – Familjaret e kryeministrit kane hedhur ne gjyq perfaqesues te opozites. Do ndiqni te njejten rruge? Do kemi procese gjyqesore Linda Rama vs PD?
Linda Rama – Ne familjen tone ka patur nje rast te tille. Nenes se Edit, Anetes, nje grua e adhurueshme e cila u gjend papritur e sulmuar nga nje tufe shpifjesh nga foltorja e parlamentit. Me besimin tek institucuionet nena e Edit iu drejtua gjykates dhe e mbani mend qe pergjigjja e gjykates ishte qe kryeministri per shkak te detyres nuk ishte i denueshem, dmth kryeministri ishte ne sherbim te vendit dhe shqiptareve kur shante dhe shpifte per Aneta Ramen. Eshte edhe arsyeja tjeter qe une vendosa qe te dal te komunikoj me njerezit lidhet me fenomenin qe po gerryen shoqerine shqiptare, te luftes se kundershtareve politike me cdo mjet, pa asnje cak qe kundershtari politike te mos konkuroje lirshem. S’do kete proces gjyqesor.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ron_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn umb_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn